Tysk verdensmester i vind - Tu.no
Tysk verdensmester i vind
Første kvartal i år installerte tyskerne 230 nye vindkraftanlegg. Totalt yter de knapt 9600 turbinene 6400 megawatt. Tyske myndigheter regner med at det blir innstallert anlegg som vil øke ytelsen med mer enn 2000 megawatt i løpet av året.
Boomen skyldes en egen energilov som sikrer at overskuddskraft fra vindkraftverk bli solgt. Det er nå klart at denne nye loven ikke strider mot EUs strenge konkurranseregelverk. Dermed er risikoen liten for at de som investerer i vindkraftanlegg i Tyskland blir sittende med usolgt overskuddskraft.
– Med denne utbygningstakten kan vindkraft alene spare 20 millioner tonn utslipp karbondioksid innen 2005, som vil være en firedel av regjeringens mål om å redusere utslippene med 80 millioner tonn i perioden, sier presdident dr. Peter Ahmels i det tyske forbundet for vindenergi, Bundesverband WindEnergie (BWE).